b'\n_START_ARTICLE_\nSebastian I (Portugali)\n_START_SECTION_\nSebastianismi\n_START_PARAGRAPH_\nKuolemansa j\xc3\xa4lkeen Sebastianista tuli kaivattu kuningas. H\xc3\xa4nen ruumiinsa tunnistettiin taistelukent\xc3\xa4ll\xc3\xa4 ja tuotiin joulukuussa 1578 haudattavaksi Portugaliin. Kuitenkin monet uskoivat, ett\xc3\xa4 Sebastian ei ollut kuollut vaan piiloutunut k\xc3\xa4rsitty\xc3\xa4\xc3\xa4n tappion taistelussa. _NEWLINE_Sebastianin odotuksesta tuli t\xc3\xa4rke\xc3\xa4 osa Portugalin identiteetti\xc3\xa4. Kansalaiset odottivat h\xc3\xa4nen paluutaan, joka aloittaisi uuden kukoistuksen ajan. Kun Bragan\xc3\xa7an herttua Juhana julistettiin kuninkaaksi joulukuussa 1640, joutui h\xc3\xa4n vannomaan, ett\xc3\xa4 luovuttaisi valtaistuimensa Sebastianille, jos h\xc3\xa4n tulisi sit\xc3\xa4 vaatimaan.'